cyanic-selkie/wikianc huggingface dataset:
พัก ฮย็อง-ชิก
2011: ละครเวที (Musical) เรื่องแรก
ในปี 2011 นี้ ฮย็องชิกเริ่มได้รับโอกาสให้ทำกิจกรรมเดี่ยวนอกเหนือจากงานร่วมกับวงมากขึ้น เขาได้รับคัดเลือกให้เล่นบท "บัน แฮ-วอน" (Ban Hae-won) 1 ใน 3 ตัวละครเอกในละครเวทีเรื่อง "Temptation of Wolves" ร่วมกับ คิม รยอ-อุก วง ซูเปอร์จูเนียร์ (Ryeowook SJ) นั่นทำให้เขาเริ่มมีความสัมพันธ์อันดีกับเพื่อน ๆ พี่ ๆ ในวงการอย่างกว้างขวางมากขึ้น โดยเฉพาะกับ รยออุก ซึ่งให้ความเอ็นดูฮย็องชิกมาก เคยชวนเขาไปเที่ยวเล่นและค้างคืนถึงหอพักของ ซูเปอร์จูเนียร์ และเคยพูดถึงฮย็องชิกออกรายการและสื่อโซเชี่ยลหลายครั้ง ซึ่งฮย็องชิกเคยพูดถึงรยออุคว่า รยออุคเป็นเหมือนเทวดามาโปรด ตอนนั้นเขามีปัญหากับการปรับตัวให้เข้ากับวงการบันเทิง แต่พี่รยออุคได้ช่วยแนะนำในหลาย ๆ เรื่อง
2012: เริ่มต้นงานแสดง
ในปีนี้ฮย็องชิกเริ่มได้รับบทที่ดีขึ้น แม้จะยังไม่ใช่บทเด่นนักแต่ก็ดีกว่าบทรับเชิญที่เขาเคยได้ในช่วงปี 2010 เขาร่วมแสดงในละครของช่อง SBS เรื่อง I Remember You. และในปีเดียวกันเขาได้รับบทน้องชายนางเอก ซึ่งเป็นนักร้องนำวงอินดี้ "โอ ซู-ฮยอน" ในละครเรื่อง Dummy Mommy ทางช่อง SBS เขาเริ่มเป็นที่รู้จักมากขึ้นจากการเข้าร่วมรายการโรแมนติกไอดอล (The Romantic & Idol) ซึ่งเขาออกรายการร่วมกับไอดอลหลายคน และเกิดกระแสคู่จิ้นระหว่างฮย็องชิก กับ จี-ฮย็อน หัวหน้าวงโฟร์มินิต (Ji-hyun 4Minute) ช่วงระหว่างรายการออกอากาศด้วย
2013: ปีแห่งสปอตไลท์ : Real Men เปลี่ยนชีวิต
เริ่มต้นตั้งแต่ต้นปี ในเดือนมกราคม ละครดราม่าเรื่อง Sirius ได้เริ่มฉายทางช่อง KBS2 ในเรื่องนี้ฮย็องชิกได้รับบทที่ยากขึ้นมาก เขาเล่นบทฝาแฝด ซึ่งก็คือตัวละครเอกของเรื่อง "โด อึน-ชาง" (Do Eun-Chang) และ "โด ชิน-อู" (Do Shin-woo) ในช่วงวัยรุ่น ซึ่งเขาได้รับเสียงชื่นชมจากการเล่นเป็นตัวละคร 2 ตัว ที่มีนิสัยแตกต่างกัน ให้เห็นถึงความต่างของตัวละครได้อย่างชัดเจน และเล่นบทดราม่ากดดันได้ดี
ในเดือนมีนาคม 2013 ฮย็องชิกเป็น 1 ใน 5 สมาชิกของ ZE:A ที่ได้ออกอัลบั้มยูนิตย่อย ZE:A Five ร่วมกับ ชีวาน (Siwan), เควิน (Kevin), มินวู (Minwoo) และ ดงจุน (Dongjun)
จากการผลงานการแสดงในเรื่อง Sirius ทำให้เขาได้รับบทเด่นในละครช่อง tvN เรื่อง "ลิขิตรักข้ามเวลา" (Nine: Nine Time Travels) โดยเล่นเป็นพระเอกช่วงวัยรุ่น "พัค ซอน-อู" (Park Sun-woo) ซึ่งแสดงโดย ลี จิน-อุค (Lee Jin-wook) เนื่องจากเป็นละครที่ตัวเอกข้ามเวลาได้ เขาจึงมีบทบาทสำคัญตลอดเรื่อง ผู้กำกับเรื่องนี้ได้ให้เหตุผลที่เลือกฮย็องชิกมาแสดงบทนี้ว่า เขาได้ดูละครเรื่อง Sirius และประทับใจการแสดงออกทางแววตาของฮย็องชิกในบทฝาแฝด 2 คน ทำให้เขามั่นใจว่าฮย็องชิกจะทำได้ดีในบทนี้ และ "คิม ยอง-คยู" (Kim Young-Kyu) ผู้ช่วยโปรดิวเซอร์ในเรื่องนี้ก็ออกมาชื่นชมฮย็องชิกเช่นกันว่า "เขาเป็นนักแสดงที่มีพัฒนาการในทุก ๆ วัน ถึงแม้เขาจะเป็นไอดอล แต่เขามีศักยภาพที่จะเติบโตเป็นนักแสดงได้ เขาจะต้องประสบความสำเร็จอย่างแน่นอน"
และผลงานที่โดดเด่นที่สุดในปีนี้ เป็นผลงานเปลี่ยนชีวิตของฮย็องชิกอย่างแท้จริง แจ้งเกิดฮย็องชิกให้เป็นที่รู้จักในวงกว้างอย่างรวดเร็ว คือ รายการเรียลลิตี้ฝึกทหารเรตติ้งสูง "เรียลเมน" (Real Men) ทางช่อง MBC ฮย็องชิกได้รับคัดเลือกให้เข้าร่วมรายการแทน "มีร์" (Mir) เอ็มแบล็ก ซึ่งถอนตัวออกจากรายการไป โดยฮย็องชิกเข้าร่วมรายการพร้อมกับ "จางฮยอก" (Jang Hyuk) ดาราชือดัง ในตอนที่ 9 ของซีซั่นแรก ฮย็องชิกเข้าร่วมรายการด้วยภาพลักษณ์ไร้เดียงสาแต่มุ่งมั่น เพียงแค่ตอนที่ 9 นี้ออกอากาศ เขาก็ได้รับความสนใจมาก ชื่อของเขาขึ้นอันดับ 1 ในเว็บค้นหาต่าง ๆ (search engine) ในทันที ทำให้รายการได้รับความสนใจมาก เรตติ้งจากระดับ 6-7% ในตอนก่อน ๆ พุ่งขึ้นไปถึงระดับ 14-15% ภายในเวลาไม่ถึงเดือนหลังจากเขาเข้าร่วมรายการ ฮย็องชิกได้รับความเอ็นดูอย่างท่วมท้นจากแฟนๆรายการจนได้รับฉายา "ทหารน้อย" (Baby Soldier) เขาได้รับความสนใจในวงกว้างจนถึงขนาดได้เป็นพรีเซ็นเตอร์โฆษณาสินค้ารายการใหญ่ ๆ หลายรายการ เช่น บะหมี่กึ่งสำเร็จรูปยี่ห้อดัง ชินรามยอน (Shin Ramyun), ขนมเปเปโร่ (PEPERO), เสื้อผ้าและอุปกรณ์ Outdoor มาร์มอต (Marmot) etc.
หลังจากเขามีชื่อเสียงในวงกว้างแล้ว ทำให้งานในวงการทั้งของเขาและของวง ZE:A เพิ่มขึ้นเป็นเท่าตัว ตารางงานเขาแน่นมาก ฮวัง ควัง-ฮี (Kwang-hee) หนึ่งในสมาชิก ZE:A เคยบอกว่า ฮย็องชิกทำให้ค่าตัวของวงเพิ่มขึ้นเป็นสองเท่า และบทบาทของฮย็องชิกในวงก็เพิ่มมากขึ้นอย่างเห็นได้ชัด เขาได้เต้นในตำแหน่งเซ็นเตอร์ ในท่อนฮุคเพลงโปรโมตอัลบั้มใหม่ "The Ghost of Wind" จากเดิมที่มักจะได้เต้นอยู่ด้านหลังเพราะตัวสูงที่สุด และได้รับหน้าที่ในการให้สัมภาษณ์ในรายการต่างๆ มากขึ้น
ฮย็องชิกคว้ารางวัลแรกในชีวิตหลังจากเข้าวงการบันเทิงได้ในปีนี้เอง นั่นคือรางวัล MBC Entertainment Awards 2013 สาขา ดาวรุ่งชายยอดเยี่ยมในรายการวาไรตี้ (Best Male Newcomer in a Variety Show) จากผลงานในรายการ เรียลเมน (Real Men)
2014: ดาวรุ่งแห่งวงการละคร
ช่วงเดือนมกราคม มีข่าวลือว่าฮย็องชิกจะถอนตัวออกจากรายการเรียลเมน (Real Men) เนื่องจากตารางงานที่แน่นจนเกินไปของเขา โดยข่าวว่าเขาจะออกจากรายการพร้อมกับ จางฮยอก, รยู ซู-ยอง (Ryu Soo-young) และ ซน จิน-ยอง (Son Jin-young) ซึ่งทั้ง 3 คนถอนตัวออกจากรายการไปในตอนที่ 44 แต่ฮย็องชิกก็ออกมายืนยันว่าจะยังอยู่ร่วมกับรายการต่ออย่างแน่นอน แต่เขาได้รับบาดเจ็บที่หลังในขณะถ่ายทำรายการตอนที่ 51 ซึ่งออกอากาศวันที่ 30 มีนาคม 2014 ทำให้จำเป็นต้องหยุดพักการถ่ายทำรายการไปช่วงระยะสั้น ๆ และกลับมาในตอนที่ 54
ต้นปี 2014 นี้ ฮย็องชิกมีผลงานละครเวทีเรื่อง "สามทหารเสือ" (The Three Musketeers) โดยเขารับบทพระเอก "ดาตาญัง" (d'Artagnan) ร่วมกับ ซ็องมิน ซูเปอร์จูเนียร์ (Sungmin SJ), คีย์ ชายนี (Key SHINee), จุน. เค ทูพีเอ็ม (Jun K. 2PM), ซึงย็อน เอฟทีไอส์แลนด์ (Suenghyun FT Island) ซึ่งเริ่มแสดงมาตั้งแต่เดือนธันวาคม 2013 ถึงเดือนกุมภาพันธ์ 2014 โดยฮย็องชิกได้เข้าร่วมในรอบการแสดงที่ประเทศญี่ปุ่นในเดือนมีนาคมด้วย
และในเดือนเมษายนปีนี้ ฮย็องชิกได้กลับมารับบท "ไคลด์" (Clyde) อีกครั้ง ในการรีสเตทละครเวทีเรื่อง "บอนนีและไคลด์" (Bonnie & Clyde) โดยคราวนี้เขาได้เล่นคู่กับรุ่นพี่ที่อายุห่างกันถึง 11 ปี กาฮี จากวง อาฟเตอร์สกูล (Kahi Afterschool) โดยมีรอบการแสดงยาวไปถึงเดือนมิถุนายน
ฮย็องชิกยังคงทำกิจกรรมร่วมกับวง ZE:A อย่างต่อเนื่อง ช่วงเดือนมิถุนายน ZE:A ออกอัลบั้มใหม่ โปรโมตเพลง "Breath" และ "St:Dagger" โดยอัลบั้มใหม่นี้ฮย็องชิกได้มีส่วนร่วมกับการแต่งทำนองเพลง "One" ร่วมกับ e.one ด้วย
ฮย็องชิก ได้รับการเสนอบทตัวละครหลักในละครครอบครัว 53 ตอนจบ ทางช่อง KBS2 เรื่อง "ครอบครัวจอมวุ่น บ้านอุ่นไอรัก" (What Happens to My Family) ในบทน้องชายคนเล็กผู้ไม่เอาถ่านของครอบครัว "ชา ดัล-บง" (Cha Dal-Bong) ทำให้เขาจำเป็นต้องถอนตัวออกจากรายการ "เรียลเมน" (Real Men) ในเดือนกรกฎาคม เพื่อให้ตารางงานของเขาสามารถรองรับงานละครยาวได้ และนั่นเป็นการตัดสินใจที่ถูกต้อง เพราะละครเรื่องนี้ประสบความสำเร็จมาก เรตติ้งถล่มทลายขึ้นไปสูงที่สุดถึง 44.4% ทำเรตติ้งสูงที่สุดของละครทุกช่องในปีนั้น ทำให้ฮย็องชิกได้รับเสียงชื่นชมและได้รับการยอมรับในฝีมือการแสดงมากขึ้น
จากฝีมือการแสดง และความสำเร็จของละคร "ครอบครัวจอมวุ่น บ้านอุ่นไอรัก" (What Happens to My Family) ทำให้ฮย็องชิกคว้ารางวัลได้ถึง 2 รางวัลจากงานประกาศรางวัลประจำปีของช่อง คือ KBS Drama Awards 2014 สาขา ดาวรุ่งชายยอดเยี่ยม (Best New Actor) และสาขา คู่แสดงยอดเยี่ยม (Best Couple Award) ร่วมกับ นัม จี-ฮยอน (Nam Ji-hyun) ซึ่งแสดงคู่กันในละครเรื่องนี้
ฮย็องชิกกลับไปปรากฏตัวในรายการเรียลเมนอีกครั้งในตอนพิเศษ End of the year : Special Vacation ซึ่งออกอากาศช่วงเดือนธันวาคม ซึ่งรวบรวมทหารที่เคยออกรายการในตอนต่าง ๆ มารวมตัวกันเป็นพิเศษ ตามความต้องการของ คิม ซู-โร (Kim Soo-ro), ซอ คยอง-ซอก (Seo Kyung Seok) และ แซม แฮมมิงตัน (Sam Hammington) สมาชิกหลักของรายการ ซึ่งกำลังจะครบกำหนดการฝึกและจะออกจากรายการในเดือนมกราคม 2015
รางวัลเจแปนอะแคเดมีฟิล์ม สาขานักแสดงนำหญิงยอดเยี่ยม
รางวัลเจแปนอะแคเดมีฟิล์ม สาขานักแสดงนำหญิงยอดเยี่ยม เป็นรางวัลภาพยนตร์ที่มอบให้แก่นักแสดงนำหญิงชาวญี่ปุ่นที่มีความเป็นเลิศด้านการแสดงในงานรางวัลเจแปนอะแคเดมีฟิล์มซึ่งจัดขึ้นเป็นประจำทุกปี
พัก ฮย็อง-ชิก
2015: เปลี่ยนภาพลักษณ์
ช่วงต้นปี 2015 ฮย็องชิกยังคงถ่ายทำละครเรื่อง "ครอบครัวจอมวุ่น บ้านอุ่นไอรัก" (What Happens to My Family) โดยละครเรื่องนี้ยังคงออกอากาศและทำเรตติ้งสูงขึ้นเรื่อย ๆ จนจบในเดือนกุมภาพันธ์
หลังจากปิดกล้องละครแล้ว เขาก็ตอบรับเข้าร่วมรายการวาไรตี้ "Law of the Jungle" ตอน อินโดจีน (Indochina) ตอนที่ 158 - 162 โดยถ่ายทำในช่วงปลายเดือนกุมภาพันธ์ - มีนาคม และออกอากาศในช่วงเดือน เมษายน - พฤษภาคม
ฮย็องชิกได้รับโอกาสในการแสดงบทที่โตขึ้นในละครเรื่อง "สังคมไฮโซ" (High Society) ซึ่งเป็นละครที่เปลี่ยนภาพลักษณ์ของเขาได้อย่างเฉียบขาด จากเดิมที่เขามักจะได้รับบทแนววัยรุ่น หรือหนุ่มน้อยสดใส แต่เรื่องนี้เขาได้รับบทเป็นหนุ่มสังคมจัด หล่อ รวย เจ้าชู้ ผู้อำนวยการของซุปเปอร์มาร์เก็ต ที่ตกหลุมรักพนักงานพาร์ทไทม์ในบริษัทตัวเอง บทบาท "ยู ชาง-ซู" (Yoo Chang-Soo) ในเรื่องนี้ ส่งให้เขามีรูปลักษณ์ที่โตขึ้นอย่างชัดเจน กลายเป็นนักแสดงดาวรุ่งที่น่าจับตามอง และมีโอกาสร้องเพลงประกอบละครเดี่ยวเป็นครั้งแรก คือ เพลง You're My Love
รางวัลเจแปนอะแคเดมีฟิล์ม สาขานักแสดงนำหญิงยอดเยี่ยม
ชนะหลายครั้ง
บุคคลดังต่อไปนี้ได้รับสามหรือมากกว่ารางวัลนักแสดงนำหญิงยอดเยี่ยม:
พัก ฮย็อง-ชิก
2015: เปลี่ยนภาพลักษณ์
ละครเรื่องนี้ประสบความสำเร็จในประเทศญี่ปุ่น นั่นทำให้ความนิยมของเขาในญี่ปุ่นพุ่งสูงขึ้น จากที่มีอยู่แล้วเนื่องจากละคร "ครอบครัวจอมวุ่น บ้านอุ่นไอรัก" (What Happens to My Family) ดังในญี่ปุ่น และวง ZE:A มีฐานแฟนคลับอยู่ที่ญี่ปุ่นพอสมควร จนกระทั่งสามารถจัดงานแฟนมีตติ้งเดี่ยว (Solo Fan meeting) ของตนเองที่ญี่ปุ่นได้
ความโดดเด่นด้านการแสดงของเขาในละคร High Society ทำให้เขาคว้ารางวัลประจำปีของช่องไปครอง คือ SBS Drama Awards 2015 สาขา รางวัลนักแสดงชายดีเด่น (Excellence Award, Actor in a Miniseries)
2016: ละครพีเรียดเรื่องแรก (ซากึก)
ช่วงปลายปี 2015 ฮย็องชิกได้รับการเสนอบท 1 ใน 3 ตัวละครเอก ในละครเรื่อง "ฮวารัง อัศวินพิทักษ์ชิลลา" (Hwarang: The Poet Warrior Youth) เขารับบทตัวละครซึ่งมีอยู่จริงในประวัติศาสตร์คือ "ซัม เมก-จง" (Sam Maek-Jong) หรือ "พระเจ้าจินฮึง" กษัตริย์ผู้ยิ่งใหญ่แห่งอาณาจักรชิลลา โดยละครเรื่องนี้เป็นละครฟอร์มยักษ์ นำแสดงโดยนักแสดงชื่อดังอย่าง พัก ซอ-จุน (Park Seo-jun), โค อา-รา (Go A-ra) และ ฮย็องชิก ร่วมกับนักแสดงอีกหลายคนซึ่งต่างได้รับความสนใจ เช่น ชเว มิน-โฮ วง ชายนี (Minho SHINee) และ วี วง บีทีเอส (V BTS) ฯ ลฯ ทำให้ละครเป็นที่จับตามองอย่างมากทั้งในและต่างประเทศตั้งแต่ยังไม่เริ่มถ่ายทำ
ละครเรื่องนี้เป็นละครที่ถ่ายทำเสร็จทั้งหมดก่อนเริ่มฉาย (Pre-Production) และเนื่องจากเป็นละครพีเรียดที่มีฉากต่อสู้หลายฉาก นักแสดงจึงต้องเข้าเรียนขี่ม้า ยิงธนู และฟันดาบเพิ่มเติม ฮย็องชิกซึ่งมีพื้นฐานการขี่ม้ามาก่อนแล้ว เนื่องจากเคยเรียนในช่วงสั้นๆสมัยเด็ก และเป็นมือธนูในการแข่งขันกีฬาสีไอดอล ทั้งยังมีทักษะการฟันดาบจากการเล่นกอมโด (Kumdo) สามารถทำได้ดีโดยไม่ต้องใช้ตัวแสดงแทน
ฮย็องชิกได้มีโอกาสร้องเพลงประกอบละครอีกครั้งในละครเรื่องนี้ ซึ่งเป็นเพลงประกอบละครในตอนที่ 7 ชื่อเพลง I'll be Here.
ฮวารังเลื่อนการถ่ายทำจากเดิมที่ควรจะเริ่มตั้งแต่ช่วงสิ้นปี 2015 เป็นช่วงปลายเดือนมีนาคม ทำให้คิวงานของฮย็องชิกมีช่องว่างเขาจึงถือโอกาสพักผ่อนหลังจบละคร High Society โดยเดินทางมาพักผ่อนที่ประเทศไทยพร้อมกับ ชีวาน เพื่อนร่วมวง ZE:A และลงเรียนคอร์สดำน้ำจนกระทั่งได้รับใบอนุญาตดำน้ำ โดยเขาเคยพูดว่า เขาชอบความรู้สึกตอนที่ดำน้ำ เขารู้สึกเหมือนได้อยู่กับตัวเองอย่างแท้จริง มันมีแค่ตัวเขากับเสียงเต้นของหัวใจตัวเอง
เดิมกำหนดฉายของฮวารังคือช่วงเดือนกรกฎาคม แต่ก็ได้เลื่อนฉายไปถึงช่วงเดือนธันวาคม นั่นทำให้ละครฉายยาวข้ามไปถึงเดือนกุมภาพันธ์ ปี 2017 จนเวลาออกอากาศทับซ้อนกับละครอีกเรื่องซึ่งฮย็องชิกนำแสดงเช่นกัน คือ สาวน้อยจอมพลัง โดบงซุน (Strong Woman Do Bong-soon) ซึ่งมีกำหนดฉายในเดือนมกราคม 2017 ซึ่งเกิดขึ้นไม่บ่อยนักในวงการละครของเกาหลี ทำให้ละคร หญิงแกร่งโดบงซุน ตัดสินใจเลื่อนเวลาฉายไปเป็นเดือนกุมภาพันธ์ 2017 กล่าวคือ ตอนจบของฮวารังออกอากาศในวันที่ 21 กุมภาพันธ์ 2017 และตอนแรกของ หญิงแกร่งโดบงซุน ออกอากาศ ใน 3 วันถัดมาทันที คือวันที่ 24 กุมภาพันธ์ 2017 เรียกว่าฉายต่อกันในสัปดาห์เดียวกันเลยทีเดียว
สัญญาของฮย็องชิกกับ Star Empire Entertainment จะสิ้นสุดลงในวันที่ 6 มกราคม 2017 ทำให้เอเจนซี่ต่างวิ่งเข้าหาฮย็องชิกเพื่อเสนอสัญญา และแม้จะค่อนข้างชัดเจนว่าสมาชิกวง ZE:A ทุกคนจะไม่ต่อสัญญากับต้นสังกัดเดิม เนื่องจากมีความขัดแย้งที่หัวหน้าวง ZE:A มุน จุน-ยอง (Moon Jun-Young) เคยออกมาแฉถึงสัญญาที่เอารัดเอาเปรียบของ Star Empire ไปเมื่อปี 2014 แต่ Star Empire ยังคงพยายามยื้ออย่างที่สุด โดยขู่ดำเนินการทางกฎหมายกับเอเจนซี่ต่าง ๆ ที่เข้ามาทาบทามพวกเขาด้วย
2017: ขึ้นทำเนียบพระเอก โด่งดังทั่วเอเชีย
ฮย็องชิกได้รับบทพระเอกอย่างเต็มตัวเป็นครั้งแรกในละครโรแมนติกคอมเมดี้ ทางช่องเคเบิล JTBC เรื่อง "สาวน้อยจอมพลัง โดบงซุน" (Strong Woman Do Bong-soon) คู่กับดาราสาวชื่อดัง พัค โบ-ยอง (Park Bo-young) โดยเขารับบทเป็น "อัน มิน-ฮยอก" (Ahn Min-hyuk) ประธานบริษัทผลิตเกมชื่อดัง ละครเรื่องนี้ประสบความสำเร็จทั้งในด้านกระแสและเรตติ้ง ทุบสถิติเรตติ้งสูงสุดของละครช่อง JTBC ความนิยมของฮย็องชิกพุ่งสูงขึ้นอย่างรวดเร็วทั้งในและต่างประเทศ รวมถึงประเทศไทยด้วย และเขาก็ได้มีโอกาสร้องเพลงประกอบละครอีกครั้ง ชื่อเพลง Because of You
หลังจากกลับจากการพักผ่อนเขาก็เริ่มงานแรกทันทีนั่น คือ แฟนมีตติ้งเดี่ยวครั้งแรกของเขาในเกาหลี Summer Day, Our First Step ซึ่งจัดขึ้นในวันที่ 2 กรกฎาคม 2017 ที่ Blue Square Samsung Card Hall ซึ่งบัตรงานนี้ขายหมดเกลี้ยงภายในเวลาไม่กี่นาที โดยแขกรับเชิญในงานนี้คือ เพื่อนร่วมวง ZE:A อิม ชี-วาน, ไอดอลของเขา นักร้องชื่อดัง พัค ฮโย-ชิน (Park Hyo-shin) และเพื่อนสนิทนอกวงการของเขา 3 คน
จากนั้นเขาก็เริ่มทัวร์แฟนมีตติ้งในประเทศต่าง ๆ ในเอเชีย คือ 1. ประเทศไต้หวัน (30 กรกฎาคม 2017) 2. ประเทศไทย “2017 Park Hyung Sik First Love in Bangkok" ณ GMM Live House (6 สิงหาคม 2017)  3. ประเทศญี่ปุ่น (29 สิงหาคม 2017) 4. ประเทศฟิลิปปินส์ (11 พฤศจิกายน 2017)  ซึ่งได้รับการตอบรับเป็นอย่างดี โดยเฉพาะที่ประเทศไต้หวัน ซึ่งบัตรขายหมดอย่างรวดเร็วภายในเวลาไม่กี่นาที จนต้องเพิ่มที่นั่งแถวพิเศษในภายหลัง
ในช่วงปลายปี ฮย็องชิกรับบทพระเอกในภาพยนตร์สั้น ความยาว 30 นาที เรื่อง “Two Lights: Relúmĭno” คู่กับนักแสดงสาว ฮัน จี-มิน (Han Ji-min) กำกับโดยผู้กับกับชื่อดัง ฮอ จิน-โฮ (Hur Jin-ho) ภาพยนตร์เรื่องนี้เป็นภาพยนตร์การกุศล เพื่อโปรโมตแอปพลิเคชันช่วยเหลือผู้ป่วยโรคจอประสาทตาเสื่อมของซัมซุงอิเล็คทรอนิกส์ (Samsung Electronics) โดยฮย็องชิกรับบทเป็น ช่างจูนเปียโน "ซอ อิน-ซู" (Seo In-soo) ซึ่งเพิ่งเริ่มป่วยเป็นโรคจอประสาทตาเสื่อมมาได้ 3 ปี ทำให้การมองเห็นของเขาลดลงเรื่อย ๆ แม้ตาจะไม่บอดสนิทก็ตาม  โดยภาพยนตร์เรื่องนี้ฉายทางเว็บไซต์ Youtube ในเดือนธันวาคม ซึ่งมีคำบรรยายแปลในภาษาต่าง ๆ ถึง 17 ภาษา เพื่อให้รับชมได้ทั่วโลก
2018: Suits & Juror 8 & Elisabeth
ช่วงต้นปี 2018 นี้ ฮย็องชิกจัดงานแฟนมีตติ้งเก็บตกจากปีก่อนที่ ประเทศฮ่องกง Park HyungSik First Love in Hong Kong ในวันที่ 2 กุมภาพันธ์ 2018
และในเดือนมีนาคม 2018 ละครเรื่อง "สูท คู่ป่วนทนายจอมกวน" (Suits) ละครเรื่องใหม่ของฮย็องชิกก็ได้เริ่มถ่ายทำ "สูทส์" เป็นละครดัดแปลงจากซีรีส์ชื่อดังของอเมริกา Suits ซึ่งเป็นซีรีส์แนวกฎหมาย แต่เน้นที่ความสัมพันธ์แบบครู-ลูกศิษย์ของตัวละครเอก 2 คน โดยฮย็องชิกรับบทเป็น "โก ยอน-อู" (Go Yeon-woo) ตัวละคร "ไมค์ รอสส์" (Mike Ross) ในซีรีส์ต้นฉบับ อัจฉริยะผู้มีความจำแบบภาพถ่าย แต่เลือกทางเดินชีวิตผิดพลาด จับพลัดจับผลูมาเป็นทนายโดยไม่มีแม้แต่ใบปริญญา โดยเรื่องนี้เขาแสดงประกบกับดาราแถวหน้ารุ่นพี่เบอร์ใหญ่อย่าง "จาง ดง-กอน" (Jang Dong-gun) ละครฉายทางช่อง KBS2 โดยเริ่มฉายตอนแรกในวันที่ 25 เมษายน 2018 ซึ่งได้รับกระแสตอบรับดีพอสมควร ทำเรตติ้งเป็นอันดับ 1 ของละครที่ฉายในช่วงเวลาเดียวกันตลอดช่วงเวลาออกอากาศ และฮย็องชิกยังสามารถคว้ารางวัล Netizen Award จากเวที KBS Drama Awards 2018 จากผลงานในละครเรื่องนี้ด้วย
ฮย็องชิกคอนเฟิร์มรับบทในภาพยนตร์อินดี้แนวกฎหมาย "Juror 8" หรือ "8 คนพิพากษา" ซึ่งเป็นภาพยนตร์เกี่ยวกับการพิจารณาคดีโดยใช้คณะลูกขุนครั้งแรกของเกาหลีใต้เมื่อปี ค.ศ. 2008 โดยเขารับบทเป็น "ควอน นัม-อู" (Kwon Nam-woo) 1 ใน 8 ลูกขุนในการพิจารณาคดีครั้งนั้น Juror 8 เป็นภาพยนตร์ที่เข้าฉายในโรงภาพยนตร์เรื่องแรกของเขา เริ่มถ่ายทำในเดือนกรกฎาคม และถ่ายทำเสร็จสิ้นช่วงปลายเดือนกันยายน มีกำหนดเข้าฉายเดือน พฤษภาคม 2019
ช่วงปลายเดือนสิงหาคม UAA คอนเฟิร์มการกลับมารับงานละครเวทีในรอบ 2 ปีของฮย็องชิก ในบท "ความตาย" (Death) หรือ "เดร์ ธ็อท" (Der Tod) ยมทูตผู้ตกหลุมรักจักรพรรดินีโฉมงาม ในละครเวทีโปรดักชั่นใหญ่เรื่อง "เอลิซาเบธ" (Das Musical Elisabeth)  ร่วมกับ จุนซู เจวายเจ (Junsu JYJ) และ เลโอ วิกซ์ (Leo VIXX)  โดยฮย็องชิกมีรอบการแสดงในช่วงวันที่ 17 พฤศจิกายน 2018 - 27 มกราคม 2019  ซึ่งเขาต้องเปลี่ยนลุคย้อมผมเป็นสีบลอนด์เงิน เพื่อบทบาท Der Tod ในละครเวทีเรื่องนี้ด้วย
2019: Juror 8 เข้าฉาย & เข้ากรมฯ
ในช่วงต้นปี 2019 นี้ ฮยองชิกยังคงมีรอบการแสดงละครเวที "เอลิซาเบธ" (Das Musical Elisabeth) ที่โซล จนถึง 27 มกราคม 2019 และเข้าร่วมการออกแสดงทัวร์ตามจังหวัดต่างๆของเกาหลี จนถึงเดือนเมษายน 2019 โดยแสดงรอบสุดท้ายที่เมืองซ็องนัม ในวันที่ 13 เมษายน 2019
วันที่ 16-17 กุมภาพันธ์ 2019 ฮย็องชิกมีงานแฟนมีตติ้งรับวาเลนไทน์ "Park Hyung Sik Fun Meet" และ "Park Hyung Sik Meet & Greet" จัดโดยแบรนด์เสื้อผ้า BENCH ที่กรุงมะนิลา ฟิลิปปินส์
"Juror 8" หรือ "8 คนพิพากษา" เริ่มโปรโมทภาพยนตร์ปลายเดือนมีนาคม และเข้าฉายในวันที่ 15 พฤษภาคม 2019 ถือเป็นผลงานส่งท้ายก่อนฮยองชิกจะเข้ากรมรับใช้ชาติ
ฮยองชิกเตรียมความพร้อมในการเข้ากรมฯ ควบคู่ไปกับการโปรโมทภาพยนตร์ จนกระทั่งเสร็จสิ้นตารางงานในวันที่ 28 พฤษภาคม 2019 และรายงานตัวเข้ารับการเกณฑ์ทหาร ในวันที่ 10 มิถุนายน 2019
ฮยองชิกปรากฏตัวต่อสาธารณะหลังเข้ากรมฯเป็นครั้งแรกในงานประกาศรางวัล 40th Blue Dragon Film Awards 2019 ซึ่งเขาขึ้นเวทีรับรางวัล ดารายอดนิยม (Popular Star Award) ทั้งเครื่องแบบทหาร ในวันที่ 21 พฤศจิกายน 2019
2019 - 2021: เข้ากรมฯ รับใช้ชาติ
ฮยองชิก ตัดสินใจเลือกสมัครเข้ารับการเกณฑ์ทหารในหน่วยสารวัตรทหาร (Military Police Department) กองบัญชาการป้องกันเมืองหลวง (Capital Defense Command: CDC) หรือเรียกสั้นๆว่า "ซูบังซา" 수방사 (Su Bang Sa) เนื่องจากเมื่อครั้งถ่ายทำรายการเรียลเมน (Real Men) เขาเคยเข้ารับการฝึกในหน่วยดังกล่าว และทำได้ดีจนได้รับฉายา "สไนเปอร์ พัค" (Sniper Park) เพิ่มเติมจากการเป็น "ทหารน้อย" ฮยองชิกผ่านการทดสอบข้อเขียน และการสอบสัมภาษณ์รอบแรกในเดือน มีนาคม 2019 เข้ารับการทดสอบสมรรถภาพร่างกาย ในวันที่ 9 เมษายน 2019  และได้รับการตอบรับเข้าให้ประจำในหน่วยดังกล่าวในวันที่ 26 เมษายน 2019  มีกำหนดเข้าประจำการในวันที่ 10 มิถุนายน 2019 และมีกำหนดการปลดประจำการในวันที่ 4 มกราคม 2021
ฮยองชิกเดินทางไปรายงานตัวเข้ารับการเกณฑ์ทหารที่ ศูนย์ฝึกทหารนนซาน (Nonsan Army Training Center) จังหวัดชุงช็องใต้ ในวันที่ 10 มิถุนายน 2019 เวลา 14.00 น. ตามเวลาเกาหลีใต้ โดยจะเข้ารับการฝึกพื้นฐานที่ศูนย์แห่งนี้เป็นเวลา 5 สัปดาห์
วันที่ 2 กรกฎาคม 2019 มีการอัปเดตภาพหมู่ของทหารเกณฑ์ใหม่ผ่านทางเว็บไซต์ทางการ ซึ่งในภาพปรากฏฮยองชิกในเครื่องแบบทหารประดับเครื่องหมายประจำตำแหน่งหัวหน้าหมู่ และหัวหน้ากองร้อย เป็นภาพแรกจากกรมทหารหลังจากเขาเข้าประจำการ
ในพิธีสำเร็จการฝึกขั้นพื้นฐาน ณ ศูนย์ฯนนซาน วันที่ 16 กรกฎาคม 2019 เวลา 11.00 น. ฮยองชิกได้รับเหรียญและเกียรติบัตรยกย่องถึงการเป็นทหารที่ประพฤติดี และมีทัศนคติที่ดีตลอดการฝึกพื้นฐาน ซึ่งเขาได้รับวันหยุดพิเศษ 3 วัน 2 คืนเป็นรางวัล   จากนั้นฮยองชิกเข้ารับการเตรียมพื้นฐานสำหรับหน่วยพิเศษ อีก 3 สัปดาห์ ณ Army General Administration School เขตย็องดง จังหวัดชุงช็องเหนือ โดยสำเร็จการฝึกหน่วยพิเศษ (SDT: Special Duty Team) ในวันที่ 8 สิงหาคม 2019 ด้วยผลคะแนนสูงเป็นลำดับ 2 ของหน่วย  ก่อนจะเข้าประจำการที่จังหวัดคังว็อน จังหวัดชุงช็องเหนือ และโซล ในเวลาต่อมา  ในวันที่ 1 กันยายน 2019 ฮยองชิกได้เลื่อนยศขึ้นเป็น "สิบตรี" (Private First Class) เป็นการปรับยศและเงินเดือนครั้งแรก และในเดือน มกราคม 2020 ฮยองชิกได้เลื่อนยศขึ้นเป็น "สิบโท" (Corporal) ก่อนกำหนดการ 1 เดือน เป็นรางวัลจากการผลคะแนนยอดเยี่ยม และเลื่อนขึ้นเป็น "สิบเอก" (Sergeant) ในเดือนกรกฎาคม 2020
ด้วยสถานการณ์ COVID-19 ที่รุนแรงขึ้นในเกาหลีใต้ ทำให้ทางการประกาศให้ทหารที่อยู่ระหว่างใช้วันหยุดสุดท้ายก่อนปลดประจำการ ไม่ต้องกลับเข้ากรมหลังครบวันหยุด ฮยองชิกซึ่งอยู่ในระหว่างใช้วันหยุดนั้นจึงถือว่าได้ปลดประจำการโดยปริยายตั้งแต่วันที่ 26 พฤศจิกายน 2020 แต่ยังคงสถานะความเป็นทหารจนครบวันปลดประจำการเดิม
2021: คืนจอ Happiness & สังกัดใหม่
หลังปลดประจำการในเดือน มกราคม 2021 ฮยองชิกเลือกคัมแบค ด้วยบทสายสืบคดีอาชญากรรม "จอง อี-ฮยอน" (Jung Yi-hyun) กับซีรีส์แนวระทึกขวัญ "แฮปพิเนส" (Happiness) ออกอากาศทางช่อง tvN ในวันที่ 5 พฤศจิกายน 2021 ซีรีส์ได้รับกระแสตอบรับที่ดี มียอดเข้าชมเป็นอันดับ 1 ใน 23 ประเทศที่เข้าฉาย ทำได้กว่า 10 ล้านวิวภายใน 7 วันจากแพลตฟอร์ม Netflix และติด TOP10 ซีรีส์ยอดนิยมของ Netflix ถึง 61 วัน
วันที่ 12 ตุลาคม 2021 UAA คอนเฟิร์มว่า ฮยองชิกซึ่งหมดสัญญากับ UAA ไปเมื่อวันที่ 30 กันยายน 2021 ได้จัดตั้งสังกัดใหม่ของตัวเอง P&Studio ร่วมกับผู้จัดการส่วนตัว ซึ่งอยู่กับเขามาโดยตลอดตั้งแต่สมัยเป็น ZE:A และแม้ P&Studio จะแยกเป็นอิสระจาก UAA แต่ยังคงมีความสนับสนุนกันของทั้ง 2 สังกัด การแยกสังกัดออกมาเป็นการทำเพื่อสนับสนุนกิจกรรมที่หลากหลายของนักแสดง โดย UAA ยังเป็นผู้ลงทุนหลักในสังกัดใหม่นี้
2022: Soundtrack#1 & ถ่ายทำ Our Blooming Youth
ฮยองชิก รับบทช่างภาพดาวรุ่ง "ฮัน ซอน-อู" (Han Sun-woo) ในละครสั้น 4 ตอนจบ Soundtrack#1 ซึ่งถ่ายทำเสร็จสิ้นไปในเดือนธันวาคม 2021 ออกอากาศทางช่อง ดิสนีย์+ ในวันที่ 23 มีนาคม 2022 เวลา 14.00 น.
ปี 2022 นี้ ฮยองชิกยังคงถ่ายทำละครพีเรียด Our Blooming Youth (Youth, Climb the Barrier) อย่างต่อเนื่อง โดยในเรื่องนี้เขารับบทเป็น "อี ฮวาน"(Lee Hwan) องค์ชายรัชทายาท เดิมซีรีส์เรื่องนี้ได้รับการวางให้เป็นผลงานคัมแบคหลังปลดประจำการของฮยองชิก แต่ได้เลื่อนกำหนดการถ่ายทำจากต้นปี 2021 มาเป็นเดือน พฤศจิกายน 2021 แทน และเสร็จสิ้นการถ่ายทำปลายเดือน กันยายน 2022
ฮยองชิกเข้าร่วมรายการสปินออฟเรียลลิตี้ท่องเที่ยว IN THE SOOP : Friendcation กับเพื่อนๆ Wooga squad แม้จะไม่สามารถอยู่ร่วมได้ตลอดรายการ ด้วยตารางงานที่ค่อนข้างแน่นของเขาก็ตาม รายการออกอากาศตอนแรกวันที่ 22 กรกฎาคม 2022 ทาง JTBC และ Disney+
2023: Our Blooming Youth & Sikcret Time Fan Meeting
วัยเยาว์ที่ผลิบาน (Our Blooming Youth) ซึ่งใช้เวลาถ่ายทำยาวนานกว่า 11 เดือน มีกำหนดออกอากาศทางช่อง tvN ในวันที่ 6 กุมภาพันธ์ 2023 ในส่วนของประเทศไทยสามารถรับชมได้ทาง Prime Video
ฮยองชิกคอนเฟิร์มรับละครแนวการแพทย์เรื่องใหม่ Doctor Slump คู่กับ พัค ชิน-ฮเย เริ่มอ่านบทและเปิดกล้องถ่ายทำในเดือนมีนาคม 2023 และมีกำหนดออกอากาศ ในปี 2024
ช่วงปลายปี 2023 นี้ ฮยองชิกเตรียมจัดงานแฟนมีตติ้ง Park Hyung Sik Asia Tour Fan Meeting "Sikcret Time" ในหลายประเทศ โดยจะเริ่มที่ ฮ่องกง เป็นที่แรก ในวันที่ 16 กันยายน 2023
จูเงมุ
จูเงมุ เป็นเรื่องเล่าที่มีชื่อเสียงในการแสดงรากูโงะ ซึ่งเป็นรูปแบบความบันเทิงที่ใช้คำพูดของญี่ปุ่น จูเงมุเป็นเรื่องราวเรียบง่ายโดยมีส่วนที่ตลกขบขันที่สุดคือการพูดชื่อที่ยาวจนน่าขันซ้ำ ๆ มักใช้ในการฝึกอบรมสำหรับนักแสดงรากูโงะ
เนื้อเรื่อง
สามีภรรยาคู่หนึ่งไม่รู้จะตั้งชื่ออะไรที่เหมาะสมให้ลูกชายแรกเกิดของพวกตน ผู้พ่อไปยังวัดใกล้บ้านและขอให้เจ้าอาวาสช่วยคิดชื่อที่เป็นมงคล เจ้าอาวาสแนะนำชื่อ "จูเงมุ" (寿限無) และชื่ออื่น ๆ อีกหลายชื่อ ผู้พ่อไม่สามารถตัดสินใจได้ว่าจะใช้ชื่อใด จึงนำชื่อทั้งหมดมาตั้งเป็นชื่อให้ลูก
ชื่อเต็มของจูเงมุคือ:
(รูปแบบของชื่อในรายการนิฮงโงะ เดะ อาโซโบของช่องเอ็นเอชเค มีการแทนที่บางส่วนของชื่อด้วยอักษรคันจิ)
ในเรื่องเล่ารูปแบบหนึ่ง จูเงมุได้ทะเลาะวิวาทกับเพื่อนในวันหนึ่ง เพื่อนได้รับการบาดเจ็บด้วยการมีหัวโนใหญ่ เขาร้องไห้ไปฟ้องพ่อแม่ของจูเงมุ แต่เพราะใช้เวลานานมากในการท่องชื่อของจูเงมุ กว่าจะพูดจบหัวโนก็หายเป็นปกติไปแล้ว
ในเรื่องเล่าอีกรูปแบบหนึ่ง จูเงมุตกลงไปในบ่อน้ำและจมน้ำตาย ทุกคนที่ส่งข่าวต้องใช้เวลามากในการท่องชื่อทั้งหมดของเขา แต่ในเรื่องเล่าอีกรูปแบบหนึ่ง จูเงมุตกลงไปในทะเลสาบ และพ่อแม่ของเขาเกือบจะไปช่วยเขาไม่ทัน
ครุยวิทยฐานะในสหรัฐ
ครุยวิทยฐานะอเมริกัน (academic regalia ออกเสียง ริ'เกเลีย) หรือ ครุยวิทยฐานะในสหรัฐอเมริกา เป็นเครื่องแต่งกายสำหรับแสดงวิทยฐานะในสหรัฐอเมริกา มีลักษณะที่สำคัญคือ ตอนหน้าอกปิดทึบซ่อนเครื่องแต่งกายที่สวมไว้ภายในสนิท (ยกเว้นปริญญาดุษฎีบัณฑิตของมหาวิทยาลัยสแตนฟอร์ด ที่ใช้เสื้อเปิดอก แบบบเดียวกับครุยวิทยฐานะในสหราชอาณาจักร) ครุยวิทยฐานะอเมริกันถือเป็นครุยวิทยฐานะที่เห็นได้เจนตาที่สุดในประเทศไทย (นิยมเรียกว่า ครุยแบบตะวันตก หรือ เสื้อคลุมวิทยฐานะ) รองลงมาจากครุยวิทยฐานะแบบไทย
ผ้าคลุมไหล่
ผ้าคลุมไหล่เป็นเครื่องแสดงฐานะปริญญาโทและเอก หากจำแนกตามวิธีการจำแนกครุยวิทยฐานะของโกรฟ (Groves classification system) แล้วจะได้ว่าเป็นรูปทรงชนิดง่าย s5 คือตอนหลังเป็นเพียงแถบผ้าทำเป็นบ่วงทรงรีประดับตกแต่งอย่างง่าย ๆ เท่านั้น ตอนหน้าเป็นรูปบั้งคล้ายกรองคอของตัวละครโขน ด้านนอกนิยมใช้ผ้าหรือวัสดุแบบเดียวกับตัวเสื้อ ด้านในนิยมใช้ผ้าต่วน คือ ผ้ามันสะท้อนแสงทำเป็นสีต่าง ๆ ที่ขอบประดับด้วยแถบผ้าตามสมควร ความยาวของผ้าคลุมไหล่ขึ้นกับระดับการศึกษา ยิ่งสูงก็ยิ่งใช้ผ้าคล้องคอที่ทิ้งตัวยาว
บัณฑิตอาจสวมผ้าคลุมไหล่ก่อนเข้าพิธี หรือไปสวมในพิธีก็ได้ แล้วแต่กำหนดการของมหาวิทยาลัย
หมวก
นอกเหนือจากเสื้อและผ้าคลุมไหล่แล้ว บัณฑิตมักจะสวมหมวกด้วย โดยปริญญาตรีและโทจะสวมหมวกแผ่นสี่เหลี่ยมจัตุรัส (mortarboard) พร้อมพู่ทรงยาวสีตามที่คณะหรือมหาวิทยาลัยกำหนด ติดปลายเส้นด้ายที่ห้อยจากกลางกระหม่อม เพื่อให้บัณฑิตเด็ดไปเป็นที่ระลึก ส่วนปริญญาเอกจะสวมหมวกทรงหกหรือแปดเหลี่ยม (tam) ประดับพู่สีหรือพู่ทองทรงเดียวกับปริญญาตรีและโท
ความแตกต่างกับครุยแบบอังกฤษ
ครุยวิทยฐานะอเมริกันต่างจากครุยวิทยฐานะอังกฤษตรงที่ครุยแบบอังกฤษ ตอนหน้าอกจะเปิดออกเสมอ โดยมักจะพับส่วนที่เคยเชื่อมต่อกันให้แบะออก และประดับด้วยแถบผ้าไหมหรือสำรดตามสมควร แต่แบบอเมริกันจะปิดตอนหน้าอกเสมอ แม้ว่าในระเบียบจะระบุไว้ว่าอาจเปิดตอนหน้าอกออกได้บ้าง ทั้งนี้ยังพอมีข้อยกเว้นคือ มหาวิทยาลัยสแตนฟอร์ด (เฉพาะระดับปริญญาเอก)
ผ้าคลุมไหล่หรือคล้องคอ แบบอเมริกันนิยมใช้ทรงอย่างง่าย คือตอนหลังเป็นแผ่นผ้าทรงรูปลิ้่นทิ้งตัวไปด้านหลัง ตอนหน้ามีขนาดใหญ่ดุจกรองคอของตัวละคร แต่แบบอังกฤษมีได้หลายแบบ ทั้งแบบเป็นถุงทิ้งตัวไปด้านหลังชั้นเดียว หรือถุงสองชั้นพร้อมแผ่นรอง บ้างก็มีลักษณะเป็นแบบลิ้น ตอนหน้าของผ้าคล้องคอมีขนาดเล็กสำหรับใช้สวมลงใต้เนกไทหรือกลัดไว้ที่เสื้อแอ นอกจากนี้ ครุยแบบอังกฤษทุกระดับไม่ประดับแถบกำมะหยี่ปลายตัดเพื่อระบุระดับการศึกษา แต่ครุยแบบอเมริกันจะมีการประดับเฉพาะในระดับปริญญาเอก
ระดับปริญญาตรีและโท ทั้งแบบอังกฤษและอเมริกันต่างใช้หมวกทรงสี่เหลี่ยมจัตุรัส แต่พู่ของแบบอังกฤษจะเป็นเส้นไหมหลายเส้นกระจุกที่ปุ่มกลมกลางกระหม่อม ไม่เหมือนแบบอเมริกันดังที่ได้กล่าวมาแล้ว ส่วนในระดับปริญญาเอก ในอังกฤษอาจใช้หมวกทรงกลมมีปีกและเอวที่เรียกว่า tudor bonnet ที่เอวหมวกมีเส้นไหมกลมรัดโดยรอบแล้วทิ้งปลายเป็นพู่ไป แต่ในสหรัฐอเมริกาจะใช้หมวกทรงหกหรือแปดเหลี่ยมพร้อมพู่
ตัวอย่างการใช้ในประเทศไทย
แม้ครุยวิทยฐานะอเมริกันจะเป็นที่นิยมในประเทศไทย (แม้อากาศร้อน) ก็ตาม แต่ครุยวิทยฐานะแบบอเมริกันดั้งเดิมได้ถูกปรับเปลี่ยนไปทั้งสิ้น ทั้งการสวมผ้าคล้องคอในระดับปริญญาตรี (เช่นมหาวิทยาลัยมหิดล มหาวิทยาลัยราชภัฏบางแห่ง มหาวิทยาลัยรามคำแหง ) และการประดับแถบกำมะหยี่ที่แขนในระดับต่ำกว่าปริญญาเอก คงเหลือแต่มหาวิทยาลัยเกษตรศาสตร์เท่านั้นที่คงใช้ครุยวิทยฐานะแบบอเมริกันแท้อยู่ แม้ว่าจะต่างไปจากการใช้ในปัจจุบันบ้างก็ตาม กล่าวคือ ระดับปริญญาตรีใช้เสื้อคลุมอย่างเดียวมีพู่สีตามคณะคล้องรอบคอเสื้อ (แต่บางมหาวิทยาลัยในสหรัฐฯ นิยมใช้ผ้าพาดบ่าสีต่าง ๆ หรืออาจจะไม่มีผ้าพาดบ่าเลยก็ได้) ระดับปริญญาโทใช้เสื้อคลุมแขนยาวปลายตัน มีช่องสอดมือตรงกลาง พร้อมผ้าคลุมไหล่ ระดับปริญญาเอกใช้เสื้อคลุมแขนยาวพร้อมแถบกำมะหยี่ หมวกที่ใช้เป็นหมวกทรงสี่เหลี่ยมพร้อมพู่ทรงยาวทุกระดับ (แต่ในสหรัฐฯ นิยมใช้หมวกทรงหกหรือแปดเหลี่ยมกับปริญญาเอก)
ผู้เล่นในเอเชียนคัพ 2019
การแข่งขันเอเชียนคัพ 2019 จัดขึ้นในสหรัฐอาหรับเอมิเรตส์ระหว่างวันที่ 5 มกราคม ถึง 1 กุมภาพันธ์ ค.ศ. 2019 แต่ละทีมต้องส่งรายชื่อผู้เล่นอย่างน้อย 18 คน และไม่เกิน 23 คน โดยจะต้องมีผู้เล่นตำแหน่งผู้รักษาประตู 3 คน
ก่อนจะประกาศรายชื่อผู้เล่นรอบสุดท้าย แต่ละทีมต้องส่งรายชื่อผู้เล่นเบื้องต้นตั้งแต่ 18 ถึง 50 คน ก่อนที่จะประกาศรายชื่อผู้เล่นรอบสุดท้ายภายใน 10 วันก่อนที่จะแข่งขันนัดแรก หากมีผู้เล่นที่ได้รับบาดเจ็บหรือเหตุผลอื่นที่ทำให้ไม่สามารถเข้าร่วมแข่งขันได้ สามารถที่จะเปลี่ยนตัวผู้เล่นได้ภายใน 24 ชั่วโมง ก่อนที่จะแข่งขันนัดแรก
สหรัฐอาหรับเอมิเรตส์
ผู้ฝึกสอน: 🇮🇹 อัลแบร์โต ซักเกโรนี
ไทย
ผู้ฝึกสอน: 🇷🇸 มิลอวัน ราเยวัตส์ (จนถึง 6 มกราคม ค.ศ. 2019)
🇹🇭 ศิริศักดิ์ ยอดญาติไทย (ตั้งแต่ 7 มกราคม ค.ศ. 2019)
อินเดีย
ผู้ฝึกสอน: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 สตีเวน คอนสตันไทน์
รายชื่อผู้เล่นเบื้องต้น 34 คน ประกาศเมื่อวันที่ 12 ธันวาคม ค.ศ. 2018 จากนั้นถูกลดจำนวนเหลือ 28 คนในวันที่ 19 ธันวาคม รายชื่อสุดท้ายประกาศเมื่อวันที่ 26 ธันวาคม ค.ศ. 2018
บาห์เรน
ผู้ฝึกสอน: 🇨🇿 มิโรสลัฟ โซว์กุป
รายชื่อผู้เล่นเบื้องต้น 28 คน ประกาศเมื่อวันที่ 7 ธันวาคม ค.ศ. 2018 และรายชื่อสุดท้ายประกาศเมื่อวันที่ 27 ธันวาคม
ออสเตรเลีย
ผู้ฝึกสอน: เกรอัม อาร์โนลด์
รายชื่อผู้เล่นรอบสุดท้ายประกาศเมื่อวันที่ 20 ธันวาคม ค.ศ. 2018 เมื่อวันที่ 24 ธันวาคม เจมส์ เจ็กโก ถูกเรียกแทนแอรอน มอย ที่บาดเจ็บไป
ซีเรีย
ผู้ฝึกสอน: 🇩🇪 แบนท์ ชตังเงอ (6–10 มกราคม ค.ศ. 2019), ฟัจญร์ อิบรอฮีม (ตั้งแต่วันที่ 15 มกราคม ค.ศ. 2019)
รายชื่อผู้เล่นสุดท้ายประกาศเมื่อวันที่ 23 ธันวาคม ค.ศ. 2018
ปาเลสไตน์
ผู้ฝึกสอน: นูรุดดีน อูลด์ อะลี
รายชื่อผู้เล่นเบื้องต้น 28 คน ประกาศเมื่อวันที่ 5 ธันวาคม ค.ศ. 2018 ส่วนรายชื่อสุดท้ายประกาศเมื่อวันที่ 26 ธันวาคม ค.ศ. 2018
จอร์แดน
ผู้ฝึกสอน: 🇧🇪 ฟีตัล บอร์เกิลมันส์
เกาหลีใต้
ผู้ฝึกสอน: เปาลู เบ็งตู
จีน
ผู้ฝึกสอน: 🇮🇹 มาร์เชลโล ลิปปี
รายชื่อผู้เล่นเบื้องต้น 25 คน ประกาศเมื่อวันที่ 17 ธันวาคม ค.ศ. 2018 จำนวนผู้เล่นลดเหลือ 24 คน เมื่อวันที่ 26 ธันวาคม เมื่อหลี่ เสฺวเผิง ถูกตัดชื่อออกเนื่องจากอาการบาดเจ็บ และรายชื่อสุดท้ายประกาศเมื่อวันที่ 27 ธันวาคม จาง ลู่ มาแทนที่กัว เฉฺวียนปั๋ว เมื่อวันที่ 5 มกราคม ค.ศ. 2019 เนื่องจากจางหายจากอาการบาดเจ็บ
คีร์กีซสถาน
ผู้ฝึกสอน: 🇷🇺 อะเลคซันดร์ เครสตีนิน
รายชื่อผู้เล่นเบื้องต้น 35 คน ประกาศเมื่อวันที่ 3 ธันวาคม ค.ศ. 2018 รายชื่อผู้เล่นรอบสุดท้ายประกาศเมื่อวันที่ 27 ธันวาคม ค.ศ. 2018 ปาเวล ซีโดเรนโค มาแทนที่วิคตอร์ มาเยียร์ เมื่อวันที่ 2 มกราคม ค.ศ. 2019 เนื่องจากอาการบาดเจ็บ
ฟิลิปปินส์
ผู้ฝึกสอน: 🇸🇪 สเวน-เยอราน เอริกซอน
รายชื่อผู้เล่นรอบสุดท้ายประกาศเมื่อวันที่ 27 ธันวาคม ค.ศ. 2018
อิหร่าน
ผู้ฝึกสอน: การ์ลุช ไกรอช
รายชื่อผู้เล่นเบื้องต้น 35 คน ประกาศเมื่อวันที่ 10 ธันวาคม ค.ศ. 2018 และประกาศรายชื่อผู้เล่นรอบสุดท้ายเมื่อวันที่ 26 ธันวาคม ค.ศ. 2018
อิรัก
ผู้ฝึกสอน: 🇸🇮 สเร็ชกอ กาตาเน็ตส์
รายชื่อผู้เล่นเบื้องต้น 27 คน ประกาศเมื่อวันที่ 4 ธันวาคม ค.ศ. 2018 ส่วนรายชื่อผู้เล่นรอบสุดท้ายประกาศเมื่อวันที่ 27 ธันวาคม เมื่อวันที่ 30 ธันวาคม มุฮัมมัด ดาวูด มาแทนที่มะฮ์ดี กามิล
เวียดนาม
ผู้ฝึกสอน: 🇰🇷 พัก ฮัง-ซอ
เยเมน
ผู้ฝึกสอน: 🇸🇰 Ján Kocian
The 35-man provisional squad was announced on 4 December 2018. The final squad was announced on 27 December 2018.
ซาอุดีอาระเบีย
ผู้ฝึกสอน: 🇪🇸 ฆวน อันโตนิโอ ปิซิ
รายชื่อผู้เล่นรอบสุดท้ายประกาศเมื่อวันที่ 20 ธันวาคม ค.ศ. 2018
กาตาร์
ผู้ฝึกสอน: 🇪🇸 เฟลิกซ์ ซันเชซ
รายชื่อผู้เล่นเบื้องต้น 27 คน ประกาศเมื่อวันที่ 12 ธันวาคม ค.ศ. 2018 ส่วนรายชื่อผู้เล่นรอบสุดท้ายประกาศเมื่อวันที่ 27 ธันวาคม คอลิด มุฮัมมัด มาแทนที่อะห์มัด มุอีน เมื่อวันที่ 3 มกราคม ค.ศ. 2019 เนื่องจากอาการบาดเจ็บ
เลบานอน
ผู้ฝึกสอน: 🇲🇪 มิออ-ดรัก ราดูลอวิช
รายชื่อผู้เล่นเบื้องต้น 27 คน ประกาศเมื่อวันที่ 18 ธันวาคม ค.ศ. 2018 ส่วนรายชื่อสุดท้ายประกาศเมื่อวันที่ 26 ธันวาคม
เกาหลีเหนือ
ผู้ฝึกสอน: คิม ย็อง-จุน
The final squad was announced on 27 December 2018.
ญี่ปุ่น
ผู้ฝึกสอน: ฮาจิเมะ โมริยาซุ
รายชื่อสุดท้ายประกาศในวันที่ 13 ธันวาคม 2561 โยชิโนริ มูโตะเข้ามาแทนทากูมะ อาซาโนะในวันที่ 19 ธันวาคม 2561 เนื่องจากอาซาโนะได้รับบาดเจ็บ
อุซเบกิสถาน
ผู้ฝึกสอน: 🇦🇷 เอกตอร์ กูเปร์
รายชื่อผู้เล่นเบื้องต้น 27 คน ประกาศเมื่อวันที่ 15 ธันวาคม ค.ศ. 2018 ส่วนรายชื่อสุดท้ายประกาศเมื่อวันที่ 24 ธันวาคม
โอมาน
ผู้ฝึกสอน: ปิม เฟอร์เบก
The 26-man provisional squad was announced on 18 December 2018. Ali Al-Habsi was replaced by Ammar Al-Rushaidi due to an injury on 25 December 2018. The final squad was announced on 26 December 2018.
เติร์กเมนิสถาน
ผู้ฝึกสอน: ยัซกูลือ โฮจาเกลดือเยว
รายชื่อผู้เล่นเบื้องต้น 29 คน ประกาศเมื่อวันที่ 20 ธันวาคม ค.ศ. 2018 ส่วนรายชื่อรอบสุดท้ายประกาศเมื่อวันที่ 27 ธันวาคม
รายชื่อภาพยนตร์ไทย พ.ศ. 2496
'''รายชื่อภาพยนตร์ไทย ที่ออกฉายครั้งแรกใน พ.ศ. 2496'''
เอลเดนริง
เอลเดนริง (Elden Ring) เป็นวิดีโอเกมแนวแอกชันสวมบทบาทที่พัฒนาโดยฟรอมซอฟต์แวร์และจัดจำหน่ายโดยบันไดแนมโคเอนเตอร์เทนเมนท์ พัฒนาโดยได้รับความร่วมมือจากจอร์จ อาร์ อาร์ มาร์ติน นักเขียนนิยายแฟนตาซี ซึ่งได้ออกแบบเนื้อหาและฉากของเกมให้ทีมงาน วางจำหน่ายสำหรับเล่นบนระบบไมโครซอฟท์วินโดวส์, เพลย์สเตชัน 4, เพลย์สเตชัน 5, เอ็กซ์บ็อกซ์วัน, เอ็กซ์บ็อกซ์ซีรีส์เอ็กส์และเอส เมื่อ 25 กุมภาพันธ์ ค.ศ. 2022 โดยมีผู้เล่นพร้อมกันในวันแรกที่ออกจำหน่ายมากถึง 750,000 คน และมียอดจำนายทั่วโลกกว่า 12 ล้านชุดในช่วง 3 สัปดาห์แรกในการออกวางจำหน่าย
รูปแบบการเล่นเป็นมุมมองบุคคลที่สาม ผู้เล่นสามารถเดินทางในแผนที่แบบโลกเปิดได้อย่างอิสระ ผู้เล่นจะได้ต่อสู้ เก็บไอเท็ม ขี่ม้า มีปฏิสัมพันธ์กับตัวละครในเกม เพลิดเพลินกับเนื้อเรื่อง และเพิ่มค่าพลังของตัวละครผ่านการเพิ่มเลเวล เปลี่ยนอาวุธและชุดเกราะ และเรียนรู้คาถาใหม่ๆ
ขั้นตอนการพัฒนาของเกมนี้กินเวลาประมาณ 6 ปี เมื่อวางจำหน่ายแล้วได้รับคำวิจารณ์ในทางบวก จนเป็นเกมที่ได้รับคำวิจารณ์ดีที่สุดเกมหนึ่ง โดยผู้วิจารณ์มักชื่นชมความเป็นเกมโลกเปิด การออกแบบ ขนาดและความซับซ้อนของแผนที่ และระบบการเล่นที่สนุกและมีความท้าทาย ซึ่งเป็นการพัฒนารูปแบบแนวเกมแบบโซลส์ให้ดียิ่งขึ้นไปอีก
การตอบรับ
รายงานจากเมตาคริติกซึ่งเป็นเวบรวบรวมผลวิจารณ์ระบุว่าเกมนี้ได้รับคำชื่นชมอย่างกว้างขวาง (universal acclaim)
อะกรีแบงก์คัพ
อะกรีแบงก์คัพ (Agribank Cup) เป็นการแข่งขันฟุตบอลระหว่างประเทศ จัดขึ้นที่กรุงฮานอย ประเทศเวียดนาม โดยมีผู้สนับสนุนคือ อะกรีแบงก์ (ธนาคารเวียดนามเพื่อการเกษตรและการพัฒนาชนบท)
ผลการแข่งขันที่ผ่าน สโมสรฟุตบอลปอร์โตจากประเทศโปรตุเกส ชนะเลิศใน อะกรีแบงก์คัพ 2004 ทีมชาติเวียดนามชนะเลิศอะกรีแบงก์คัพ 2005 และทีมชาติไทยในอะกรีแบงก์คัพ 2006
อะกรีแบงก์คัพ 2004
ผลการแข่งขันอะกรีแบงก์คัพ 2004
อะกรีแบงก์คัพ 2006
ตารางการแข่งขัน
สิงโตลินด์เลย์
สิงโตลินด์เลย์ (Bulbphyllum lindleyanum) หรือสิงโตขนปุย เป็นกล้วยไม้ที่ลำต้นเจริญทางด้านข้าง ช่อดอกโค้งลงมีดอกย่อยจำนวนมาก กลีบเลี้ยงสีครีม มีเส้นพาดสีส่วง ปลายกลีบสีม่วง ทั้งกลีบเลี้ยงและกลีบดอกมีขนปุยขึ้นปกคลุม ดอกมีกลิ่นหอม ออกดอกช่วงพฤศจิกายนถึงมกราคม ในไทยพบที่ระนอง
วัดบ้านขวาง
วัดบ้านขวาง เป็นวัดในพระพุทธศาสนา สังกัดมหานิกาย โดยเป็นวัดที่มีความสำคัญต่อชุมชนชาวบ้านขวางและบริเวณใกล้เคียง โดยตั้งอยู่เลขที่ 169 หมู่ 3 ตำบล บ้านกล้วย อำเภอเมืองสุโขทัย จังหวัดสุโขทัย มีที่ดินตั้งวัดเนื้อที่ 15 ไร่ 2 งาน 27 ตารางวา อาณาเขต ทิศเหนือ ติดต่อกับคลองแม่รำพัน ทิศใต้ ติดต่อกับถนนจรดวิถีถ่อง ทิศตะวันออก ติดต่อกับทาสาธารณะและหมู่บ้าน ทิศตะวันตก
แหลงพ่อขุน
"แหลงพ่อขุน" เป็นซิงเกิลของ เดช อิสระ อาร์ สยาม ประพันธ์เนื้อร้อง-แต่งทำนอง และเรียบเรียงโดย เดช อิสระ อาร์ สยาม ออกจำหน่ายในวันที่ 12 กรกฎาคม พ.ศ. 2556 โดยคำว่าแหลงพ่อขุน คือสำนวนภาษาใต้ บอกถึงการพูดที่ใช้คำพูดในสมัยพ่อขุนรามคำแหง อาจเป็นคำพูดที่ไม่สุภาพแต่แสดงถึงความจริงใจ
ส่วนมิวสิควิดีโอเพลงนี้ต้องการนำเสนอมุมมองความรักในแบบของหนุ่มใต้บ้านๆ ที่หลงรักผู้หญิงคนหนึ่ง แต่เป็นคนพูดจาตรงๆ พูดไม่เพราะ พูดไม่หวาน ผู้หญิงเลยไม่ชอบ กลับไปชอบผู้ชายที่พูดจาหวานๆ ดูดี เอาใจเก่ง โรแมนติค ไม่รู้เลยว่าผู้ชายแบบนั้นไม่มีความจริงใจ แค่หวังหลอกเธอไปวันๆ ซึ่งต่างจากหนุ่มใต้บ้านๆ คนนี้ ถึงจะพูดจาห้วนๆ ใช้แต่ภาษาพ่อขุน แต่ทุกคำที่พูดออกไปล้วนออกมาจากใจ ไม่เสแสร้ง และรักเธอจริงๆ ซึ่งสุดท้ายแล้ว จึงให้ข้อคิดว่าสิ่งสำคัญของความรัก คือการกระทำไม่ใช่แค่คำพูด
มิล เอ็มเอ-17
มิล เอ็มไอ-17 (Mil Mi-17, รหัสขานเนโท: Hip) เป็นเฮลิคอปเตอร์สัญชาติรัสเซียที่ผลิตในโรงงานในคาซานและอูลัน-อูเด มีอีกชื่อหนึ่งว่า Mi-8M ในกองทัพรัสเซีย ประจำการเป็นเฮลิคอปเตอร์ลำเลียงขนาดกลาง มีบางรุ่นที่เป็นแบบติดอาวุธ
การพัฒนา
Mi-17 เป็นชื่อรุ่นส่งออก ส่วนในกองทัพรัสเซียเรียกว่า Mi-8MT เฮลิคอปเตอร์ Mi-17 มีจุดสังเกตที่แตกต่างจาก Mi-8 เช่นใบพัดด้านหลังของ Mi-17 จะติดอยู่ทางด้านซ้าย ต่างจาก Mi-8 ที่จะติดทางด้านขวา มีแผ่นกันฝุ่นหน้าช่องรับอากาศ ฝาครอบช่องรับอากาศของ Mi-17 นั้นสั้นว่าของ Mi-8
รุ่นของ Mi-17 นั้นมีหลากหลายเนื่องจากอุปกรณ์ต่าง ๆ ที่ไม่เหมือนกัน เช่น Mi-17 ที่ผลิตในอูลาน-อูเด และส่งมอบใช้ในกองทัพอากาศสาธารณรัฐเช็กในปี พ.ศ. 2548 ที่ใช้เครื่องยนต์ของรุ่น -VM และถูกเรียกว่า Mi-8AMTSh ซึ่งมีประตูขนาดใหญ่ติดตั้งที่ด้านขวา มีการปรับปรุง APU และติดตั้งเกราะเคฟลาร์รอบห้องนักบินและเครื่องยนต์ โดย 8 เครื่องใช้ประตูทางลาดแทนแบบเปลือกหอย และสามารถบรรทุกยานพาหนะที่มีขนาดเท่า SUV
ในปี พ.ศ. 2551 มีการผลิตภายใต้ลิขสิทธิ์ในประเทศจีน นำโดย Mil Moscow Helicopter Plant JSC และ Sichuan Lantian Helicopter Company Limited ในเมืองเฉิงตู มณฑลเสฉวน โรงงานผลิตเฮลิคอปเตอร์เป็นจำนวน 20 ลำ ในปี พ.ศ. 2551 โดยใช้วัสดุจากอูลาน-อูเด มีการคาดการณ์ว่ามีการผลิตถึง 80 ลำต่อปี และมีการผลิตรุ่นย่อยอย่าง Mi-171, Mi-17V-5 และ Mi-17V7
สลักจิต ดลมินทร์
สลักจิต ดลมินทร์  (18 พฤศจิกายน พ.ศ. 2514 - )  เป็นนักแสดงและนางแบบชาวไทย
ภาง
ภาง (IAST: Bhāṅg) เป็นใบกัญชาสำหรับรับประทาน มีที่มาจากอนุทวีปอินเดีย มีปรากฏการใช้เป็นส่วนผสมของอาหารและเครื่องดื่มมาตั้งแต่ 1000 ปีก่อนคริสต์กาลในอินเดียโบราณ ตามธรรมเนียมแล้วนิยมแจกจ่ายภางกันในช่วงเทศกาลมหาศิวราตรีและโหลี นิยมนำภางมาผสมกับเครื่องดื่มลัสซี กับทานดาอี
ในบันทึกของตะวันตก
กราเซีย เด ออร์ตา แพทย์ชาวยิวโปรตุเกสที่อาศัยในกัว ได้เขียนบันทึกเกี่ยวกับ bangue อย่างละเอียดไว้ในหนังสือ Colóquios dos simples e drogas da India (1563) ของเขา ในนี้เขายังได้เขียนถึงการใช้ภางเพื่อประโยชน์เชิงนันทนาการโดยทั้ง บะฮาดูร ชาห์ แห่งคุชราต และชาวโปรตุเกสหลายคน ในบันทึกเขายังเขียนปฏิเสธไว้อย่างเด็ดขาดว่าพืชอินเดียที่นำมาใช้ผลิต bangue นั้นเป็นพืชคนละชนิดกับ European hemp plant (alcanave)
ในปี 1596 Jan Huyghen van Linschoten ชาวดัตช์ เขียนถึง "Bangue" ไว้สามหน้าในบันทึกการเดินทางไปตะวันออกของเขา นอกจากนี้เขายังพูดถึง hashish ของอียิปต์, boza ของตุรกี, และ bursj ของอาหรับที่นำมาบริโภคกัน
การเตรียม
ใบกัญชาจะถูกนำมาตำด้วยครกจนมีลักษณะเป็นเหมือนเนื้อน้ำพริก ซึ่งนำมาใส่อาหารได้ ในเครื่องดื่มจะนำไปผสมนมและกรอง ในมถุรา สามารถพบภางในรูป ตันดาอี และลัสซี นอกจากนี้ยังมีรูปแบบภางที่นำไปผสมกับฆีและน้ำตาล ได้เป็นหัลวาสีม่วง หรือนำมาปั้นเป็นก้อนเคี้ยวหนึบเล็ก ๆ ที่เรีกยว่า goli (แปลว่าเม็ดยา) ส่วนภางในรูป ชัตนีย์ ยังสามารถพบได้ในอาหารกูมาโอนีของอุตตรขัณฑ์
วัฒนธรรม
ภางเป็นส่วนหนึ่งของธรรมเนียมฮินดูโบราณ และในธรรมเนียมของอนุทวีปอินเดีย ในแถบชนทบทของอินเดียยังคงใช้ภางหรือกัญชาในฐานะยา เชื่อกันว่าหากบริโภคในปริมาณที่เหมาะสมจะช่วยรักษาไข้, ท้องร่วงบิด และ ลมแดด, ใช้ขับเสลด, ช่วยย่อย, เพิ่มความอยากอาหาร, รักษาความผิดปกติในการพูด และ ช่วยให้ร่างกายตื่นตัวดี
สถานะทางกฎหมาย
ในการประชุม Single Convention on Narcotic Drugs ปี 1961 เป็นการลงนามระหว่างประเทศครั้งแรกที่จะให้กัญชาทั้งปวงเป็นสิ่งผิดกฎหมาย ยกเว้นเพียงเพื่อการวิจัยและการแพทย์ แต่นิยามของกัญชาในการลงนามครั้งนั้นไม่ได้ระบุรวมถึงใบ จึงทำให้พางยังคงสถานะที่ถูกกฎหมายในอินเดีย อย่างไรก็ตาม ในปัจจุบัน การเพาะปลูกและเก็บเกี่ยวกัญชาในอินเดียถูกควบคุมอย่างหนักโดยรัฐ
สิงโตดอกไม้ไฟ
สิงโตดอกไม้ไฟ เป็นกล้วยไม้ขนาดเล็กในสกุลสิงโต ลำต้นเจริญทางด้านข้าง ช่อดอกแบบกระจุก มีดอกจำนวนมากอยูปลายท่อ สีขาว ผิวกลีบไม่เรียบ ออกดอกช่วงเดือนกุมภาพันธ์ถึงเมษายนพบในประเทศไทย คาบสมุทรมลายู และบอร์เนียว ในไทยพบที่สุราษฎร์ธานี นครศรีธรรมราช และนราธิวาส
เบรฟเกิลส์
เบรฟเกิลส์ (Brave Girls; ) เป็นเกิร์ลกรุปเกาหลีใต้ก่อตั้งโดยเบรฟบราเธอส์ในปี ค.ศ. 2011 ผ่านเบรฟเอนเตอร์เทนเมนต์ หลังจากเปิดตัวด้วยซิงเกิลอัลบั้ม The Difference เมื่อวันที่ 7 เมษายน ค.ศ. 2011 กลุ่มได้เปิดตัวอีพีหกชุด ได้แก่ Back to da Future (2011), Re-Issue (2012), High Heels (2016), Rollin' (2017), Summer Queen (2021) และ Thank You (2022).
ในตอนต้นกลุ่มมีสมาชิก 5 คนหลังจากการเปลี่ยนแปลงสมาชิกหลายครั้ง และสมาชิกที่เป็นรู้จักกันดีที่สุดประกอบด้วยมินยอง ยูจอง อึนจี และยูนา ในปี ค.ศ. 2021 กลุ่มได้รับความนิยมอย่างมากหลังจากที่เพลง "Rollin'" (2017) ของพวกเธอกลายเป็นไวรัลโดยไม่คาดคิด
ผลงานเพลง
อีพี
สิงโตหลอดไฟ
สิงโตหลอดไฟ หรือ สิงโตโคมไฟ (Bulbphyllum odoratissimum) เป็นกล้วยไม้ที่ลำต้นเจริญทางด้านข้าง ดอกขนาดเล็กเรียงอัดแน่น กลีบเลี้ยงสีขาวหรือขาวนวล ปลายกลีบสีส้ม กลีบดอกสีขาวหรือขาวนวล ดอกบานเต็มที่มีกลิ่นหอม ออกดอกช่วงมิถุนายนถึงกรกฎาคม ในไทยพบที่ เชียงใหม่ จันทบุรี และกาญจนบุรี
ทอมัสแห่งวูดสตอก ดยุกที่ 1 แห่งกลอสเตอร์
โธมัสแห่งวูดสตอก (Thomas of Woodstock) ดยุคที่ 1 แห่งกลอสเตอร์, เอิร์ลที่ 1 แห่งบักกิงแฮม, เอิร์ลที่ 1 แห่งเอสเซกซ์ เป็นบุตรคนที่สิบสามและคนสุดท้ายของพระเจ้าเอ็ดเวิร์ดที่ 3 แห่งอังกฤษกับฟิลิปปาแห่งเอโนลต์ พระองค์เป็นคนสุดท้ายในพระโอรสห้าคนของพระเจ้าเอ็ดเวิร์ดที่ 3 ที่มีชีวิตถึงวัยผู้ใหญ่
ชีวิตช่วงแรก
โธมัสแห่งวูดสตอกเป็นคนที่ห้าในพระโอรสห้าคนที่รอดชีวิตและบุตรคนที่สิบสี่และคนสุดท้ายของพระเจ้าเอ็ดเวิร์ดที่ 3 แห่งอังกฤษกับฟิลิปปาแห่งเอโนลต์ พระองค์ประสูติที่พระราชวังวูดสตอกใกล้กับออกซฟอร์ด อังกฤษ เมื่อวันที่ 7 มกราคม ค.ศ. 1355 โธมัสอ่อนกว่าพี่น้องคนโตที่สุด 15 ปีและถูกเลี้ยงดูในครัวเรือนของพระมารดา
ราววันที่ 24 สิงหาคม ค.ศ. 1376 โธมัสแต่งงานกับเอเลนอร์ เดอ โบฮัน คนโตในบุตรสาวสองคนที่รอดชีวิตของฮัมฟรีย์ เดอ โบฮัน เอิร์ลที่ 7 แห่งเฮริฟอร์ด กับเลดี้โจน ฟิตซ์อาลัน น้องสาวของเอเลนอร์ แมรี เดอ โบฮัน เป็นภรรยาคนแรกของพระเจ้าเฮนรีที่ 4 แห่งอังกฤษ และเป็นมารดาของพระเจ้าเฮนรีที่ 5 แห่งอังกฤษ
เมื่อบิดาของเอเลนอร์ตายในเดือนมกราคม ค.ศ. 1373 ทรัพย์สินที่ดินของเขาควรถูกส่งต่อให้ลูกพี่ลูกน้อง ฌิลแบร์ต์ เดอ โบฮัน เพราะเขาไม่มีลูกชาย ทว่าด้วยอิทธิพลของพระเจ้าเอ็ดเวิร์ดที่ 3 ทรัพย์สินที่ดินของเอิร์ลที่ 7 แห่งเฮริฟอร์ดถูกแบ่งให้บุตรสาวทั้งสอง หลังโธมัสกับเอเลนอร์แต่งงานกันในปี ค.ศ. 1376 ทั้งคู่อาศัยอยู่ในปราสาทเพลชีย์ในเอสเซกซ์ น้องสาวของเอเลนอร์ แมรี อาศัยอยู่ที่นั่นภายใต้การดูแลของเอเลนอร์กับโธมัส เธอถูกจับเรียนเรื่องหลักธรรมคำสอนทางศาสนาด้วยความหวังที่จะให้เธอเป็นแม่ชี ซึ่งจะทำให้ส่วนแบ่งของเธอในมรดกเดอ โบฮันตกเป็นของเอเลนอร์กับโธมัส ทว่าจอห์นแห่งกอนต์ พระโอรสที่ยังมีชีวิตอยู่คนที่สามของพระเจ้าเอ็ดเวิร์ดที่ 3 และพระเชษฐาของโธมัส มีความคิดที่ต่างออกไป ทรงจัดแจงให้น้าสาวของแมรีพาเธอออกมาจากปราสาทเพรชีย์ไปที่ปราสาทอารันเดล บ้านของครอบครัวของมารดา ที่นั่น ในวันที่ 27 กรกฎาคม ค.ศ. 1380 แมรีวัย 11-12 ปีแต่งงานกับบุตรชายคนโตของจอห์นแห่งกอนต์ เฮนรี โบลิงโบรก อนาคตพระเจ้าเฮนรีที่ 4
ความขัดแย้งกับพระเจ้าริชาร์ดที่ 2
ในปี ค.ศ. 1377 พระบิดาของโธมัส พระเจ้าเอ็ดเวิร์ดที่ 3 สิ้นพระชนม์และพระองค์ถูกสืบทอดต่อโดยพระเจ้าริชาร์ดที่ 2 วัย 10 พรรษา บุตรที่ยังมีชีวิตอยู่ของพี่น้องคนโตที่สุดของโธมัส เอ็ดเวิร์ด เจ้าชายแห่งเวลส์ (เจ้าชายดำ) ที่สิ้นพระชนม์ไปก่อนหน้าพระบิดา การราชาภิเษกของริชาร์ดเกิดขึ้นในวันที่ 16 กรกฎาคม ค.ศ. 1377 ที่เวสต์มินสเตอร์แอบบีย์ เพียง 11 หลังพิธีศพของพระอัยกา ความเร่งรีบนี้เป็นผลมาจากการสืบทอดต่อที่เป็นที่โต้แย้งของกษัตริย์น้อยที่บิดาไม่ได้เป็นกษัตริย์ บางคนเชื่อว่าหนึ่งในพระโอรสคนรองลงมาของพระเจ้าเอ็ดเวิร์ดที่ 3 (มีสามคนที่ยังมีชีวิตอยู่ คือ จอห์นแห่งกอนต์ ดยุคแห่งแลงคาสเตอร์, เอ็ดมันด์แห่งแลงลีย์ ดยุคแห่งยอร์ก และโธมัสแห่งวูดสตอก ดยุคแห่งกลอสเตอร์) ควรได้เป็นกษัตริย์ โธมัสกับพี่น้องที่ยังมีชีวิตอยู่อีกสองคนถูกตัดออกจากสภาที่ปกครองในช่วงที่ริชาร์ดยังอยู่ในวัยเยาว์ แต่ในฐานะพระปิตุลาของกษัตริย์ ทั้งสามยังคงครองอิทธิพลอย่างไม่เป็นทางการเหนือกิจการบริหารราชการ ระหว่างปี ค.ศ. 1377 ถึง 1380 โธมัสมีส่วนร่วมในสงครามร้อยปี ในปี ค.ศ. 1377 ด้วยพระชนมายุ 22 พรรษา โธมัสได้ติดยศอัศวินและถูกตั้งเป็นเอิร์ลแห่งบักกิงแฮม ในปี ค.ศ. 1385 พระองค์ได้รับยศดยุคแห่งโอแมล และราวช่วงเวลาเดียวกันทรงถูกตั้งเป็นดยุคแห่งกลอสเตอร์
ตั้งแต่ปี ค.ศ. 1337 อังกฤษต่อสู้อยู่กับฝรั่งเศสในสงครามร้อยปี และอังกฤษเสียอาณาเขตให้ฝรั่งเศสอย่างต่อเนื่องตั้งแต่ปี ค.ศ. 1369 ริชาร์ดต้องการเจรจาสันติภาพกับฝรั่งเศส แต่ขุนนางจำนวนมากต้องการทำสงครามต่อ ในปี ค.ศ. 1386 รัฐสภาโทษที่ปรึกษาของริชาร์ดในเรื่องความล้มเหลวทางการทหารและกล่าวหาว่าพวกเขาใช้เงินที่จะนำไปใช้ในการทำสงครามในทางที่ผิด รัฐสภาให้อำนาจคณะกรรมการขุนนางที่รู้จักกันในชื่อลอร์ดผู้อุทธรณ์ยึดการบริหารจัดการราชอาณาจักรและทำหน้าที่เป็นผู้สำเร็จราชการแผ่นดินของริชาร์ด โดยดั้งเดิมแล้วลอร์ดผู้อุทธรณ์มีสามคนและโธมัสเป็นหนึ่งในนั้นร่วมกับริชาร์ด ฟิตซ์อาลัน เอิร์ลที่ 11 แห่งอารันเดล กับโธมัส เดอ บัวชอมป์ เอิร์ลที่ 12 แห่งวอริค ต่อมาเฮนรี โบลิงโบรก เอิร์ลแห่งเดอร์บี (บุตรชายของจอห์นแห่งกอนต์ ลูกพี่ลูกน้องลำดับที่ 1 ของริชาร์ดและอนาคตพระเจ้าเฮนรีที่ 4) กับโธมัส เดอ โมวเบรย์ ดยุคที่ 1 แห่งนอร์โฟล์ก กลายเป็นลอร์ดผู้อุทธรณ์เช่นกัน ริชาร์ดไม่ยอมรับอำนาจของลอร์ดผู้อุทธรณ์และเริ่มความพยายามทางทหารที่ไม่ประสบความสำเร็จในการล่มล้างอำนาจลอร์ดผู้อุทธรณ์และเจรจาสันติภาพกับฝรั่งเศส ในปี ค.ศ. 1387 ลอร์ดผู้อุทธรณ์ลงมือก่อกบฏติดอาวุธต่อพระเจ้าริชาร์ดและปราบกองทัพภายใต้โรแบร์ต์ เดอ แวร์ เอิร์ลแห่งออกซฟอร์ดที่สมรภูมิแรดคอทบริดจ์ นอกออกซฟอร์ด ลอร์ดผู้อุทธรณ์ที่มีโธมัสเป็นผู้นำควบคุมการบริหารราชการและให้ริชาร์ดเป็นหุ่นเชิดที่มีอำนาจที่แท้จริงเพียงน้อยนิด
ในปี ค.ศ. 1396 โธมัสเข้าร่วมพิธีแต่งงานครั้งที่สองของหลานชาย พระเจ้าริชาร์ดที่ 2 กับอิซาเบลลาแห่งวาลัวส์ แม้พระองค์จะไม่เห็นชอบกับการแต่งงาน พระองค์ไม่เป็นที่นิยมมากขึ้นที่ราชสำนักและเกษียณตัวไปอยู่ที่ปราสาทเพลชีย์ด้วยข้ออ้างว่าสุขภาพย่ำแย่ ริชาร์ดค่อยๆ สร้างอำนาจขึ้นมาใหม่ได้จนถึงปี ค.ศ. 1397 เมื่อพระองค์ตอกย้ำอำนาจของตนและทำลายสามบุคคลสำคัญของลอร์ดผู้อุทธรณ์ ที่ปราสาทเพลชีย์ โธมัสสมคบคิดกับคนอื่นๆ จะปลดริชาร์ดออกจากตำแหน่ง แต่พระองค์ถูกหักหลังโดยโธมัส เดอ โมวเบรย์ ดยุคที่ 1 แห่งนอร์โฟล์ก พระเจ้าริชาร์ดที่ 2 กำลังนำกองทัพไปที่ปราสาทเพลชีย์ขณะที่เขาโน้มน้าวโธมัสให้กลับไปลอนดอนพร้อมกับตน โธมัสถูกจับกุมข้อหาเป็นกบฏในระหว่างการเดินทางและถูกนำตัวไปที่คาเลส์ (ฝรั่งเศส) ที่ซึ่งพระองค์ถูกจำขังและสารภาพความผิด ทรงสิ้นพระชนม์ในวันที่ 8 กันยายน ค.ศ. 1397 ด้วยพระชนมายุ 42 พรรษาในคาเลส์ อาจจะถูกฆาตกรรมโดยกลุ่มชายที่นำโดยโธมัส เดอ โมวเบรย์ ดยุคที่ 1 แห่งนอร์โฟล์ก กับเซอร์นิโคลัส คอลฟอกซ์ ที่สันนิษฐานกันว่าทำตามคำสั่งของพระเจ้าริชาร์ดที่ 2 หลังการสิ้นพระชนม์ของโธมัส คำสารภาพของพระองค์ถูกอ่านให้รัฐสภาฟังและพระองค์ถูกประกาศว่ามีความผิดในข้อหาเป็นกบฏ พระองค์ถูกเพิกถอนสิทธิ์จากการเป็นกบฏและตำแหน่งดยุคแห่งกลอสเตอร์ ทรัพย์สมบัติ และทรัพย์สินที่ดินของพระองค์ถูกยึดเป็นของหลวง ร่างที่เหลืออยู่ของโธมัสถูกนำกลับไปอังกฤษที่ซึ่งพวกมันถูกฝังในเวสต์มินสเตอร์แอบบีย์ในโบสถ์น้อยแห่งนักบุญเอ็ดมุนด์ผู้เป็นกษัตริย์และนักบุญโธมัสแห่งเคนเทอร์บรี
การฆาตกรรมโธมัสเป็นต้นเหตุของการคัดค้านอย่างรุนแรงในหมู่ขุนนางอังกฤษและเพิ่มความไม่เป็นที่นิยมของริชาร์ด ในปี ค.ศ. 1399 ลูกพี่ลูกน้องลำดับที่ 1 ของริชาร์ด เฮนรีแห่งโบลินโบรก บุตรชายคนโตของจอห์นแห่งกอนต์ ปลดริชาร์ดออกจากตำแหน่งและสืบทอดบัลลังก์ต่อเป็นพระเจ้าเฮนรีที่ 4 ปฐมกษัตริย์แห่งราชวงศ์แลงคาสเตอร์ พระเจ้าริชาร์ดที่ 2 ถูกจองจำที่ปราสาทพอนเตแฟรกต์ในยอร์กเชอร์ ที่ซึ่งพระองค์สิ้นพระชนม์ราววันที่ 14 กุมภาพันธ์ ค.ศ. 1400 ไม่มีใครรู้สาเหตุที่แท้จริงของการสิ้นพระชนม์ เข้าใจกันว่าหิวตาย ในการประชุมรัฐสภาครั้งแรกของรัชสมัยของพระเจ้าเฮนรีที่ 4 การยึดทรัพย์สินที่ดินและทรัพย์สมบัติของโธมัสถูกยกเลิก ยิ่งกว่านั้นพระเจ้าเฮนรีที่ 4 ได้ย้ายร่างที่เหลืออยู่ของพระปิตุลามาที่สุสานที่ใกล้กว่า ที่แท่นบูชาของเอ็ดเวิร์ดผู้สารภาพในเวสต์มินสเตอร์แอบบีย์
ทายาท
โธมัสกับเอเลนอร์มีบุตรห้าคน คือ
แหล่งข้อมูล
http://www.unofficialroyalty.com/thomas-of-woodstock-1st-duke-of-gloucester/
ไข้หวัดใหญ่
ไวรัสไข้หวัดใหญ่ที่มีผลต่อมนุษย์มีสามชนิด ได้แก่ ชนิดเอ ชนิดบี และชนิดซี นอกจากนี้ยังมีไข้หวัดใหญ่ชนิดดี ซึ่งยังไม่ทราบว่าทำให้เกิดติดเชื้อในมนุษย์หรือไม่ แต่เชื่อกันว่ามีโอกาสเป็นไปได้ ปกติ ไวรัสมีการแพร่ทางอากาศระหว่างการไอหรือจาม เชื่อกันว่าส่วนใหญ่เกิดในระยะห่างค่อนข้างใกล้ นอกจากนี้ยังสามารถแพร่ได้โดยการสัมผัสพื้นผิวที่ปนเปื้อนไวรัสแล้วนำมาสัมผัสปากหรือตา  บุคคลอาจติดต่อโรคแก่ผู้อื่นได้ทั้งก่อนและระหว่างที่แสดงอาการ สามารถยืนยันการติดเชื้อไวรัสไข้หวัดใหญ่ได้โดยการทดสอบลำคอ เสมหะ หรือจมูกเพื่อหาเชื้อไวรัส มีการทดสอบให้ผลเร็วหลายชนิด แต่บุคคลยังอาจมีโรคอยู่ได้แม้ผลออกมาเป็นลบ ปฏิกิริยาลูกโซ่พอลีเมอเรสชนิดตรวจจับอาร์เอ็นเอของไวรัสมีความแม่นยำกว่า
การล้างมือบ่อย ๆ ลดความเสี่ยงการแพร่เชื้อไวรัส การสวมผ้าปิดจมูกก็มีประโยชน์ องค์การอนามัยโลกแนะนำการได้รับวัคซีนไข้หวัดใหญ่ประจำปีสำหรับผู้มีความเสี่ยงสูง ปกติวัคซีนมีประสิทธิภาพป้องกันไข้หวัดใหญ่สามหรือสี่ชนิด ปกติผู้ได้รับวัคซีนไม่ค่อยมีผลเสีย วัคซีนเพื่อผลิตขึ้นสำหรับหนึ่งปีอาจไม่มีประโยชน์ในปีถัดไป เพราะไวรัสวิวัฒนาการอย่างรวดเร็ว ยาต้านไวรัสอย่างตัวยับยั้งนิวรามินิเดส โอเซลทามิเวียร์ เป็นต้น มีการใช้รักษาไข้หวัดใหญ่ ดูแล้วยาต้านไวรัสในผู้สุขภาพดีมีประโยชน์ไม่มากกว่าความเสี่ยง ไม่พบประโยชน์ในผู้ที่มีปัญหาสุขภาพอื่น
อาการและอาการแสดง
ผู้ป่วยไข้หวัดใหญ่ประมาณ 33% ไม่มีอาการ